als_Latn dik_Latn tur_Latn
LG prezantoi dy telefona inteligjentë të serisë L, si LG L Fino dhe L Bello. Këta dy telefona inteligjentë do të shfaqen nga kompania koreane gjatë shfaqjes IFA që do të organizohet në Berlin. Të dy këta telefona do të operojnë me sistemin Android 4.4.2 KitKat, me ndërfaqen UX të kompanisë LG.
LG L Bello ka ekran 5 inç FWVGA me rezolucion IPS 854 x 480 pikselë, procesor me katër bërthama me shpejtësi 1.3 GHz, kamera kryesore 8 megapikselë dhe 21Mbps HSPA+. Ka gjithashtu edhe 1GB RAM, 8GB hapësirë të brendshme që mund të zgjerohet nëpërmjet kartës microSD. Përmasat e telefonit LG L Bello janë 138.2x 70.6x 10.7 mm, dhe fuqizohet nga bateria me kapacitet 2,540mAh.
Telefoni tjetër inteligjent i prezantuar nga kompania LG, LG L Fino, ka ekran 4.5 inç WVGA, procesor me katër bërthama me shpejtësi 1.2GHz. Veçori të tjera të këtij telefoni janë edhe kamera kryesore 8 megapikselë, 1GB RAM, 4GB hapësirë të brendshme, rrjetin e internetit HSPA+, bateri me kapacitet 1,900mAh.Përmasat e telefonit LG L Fino janë 127.5 x 67.9 x 11.9 mm. Ky telefon inteligjent vjen në ngjyrë të bardhë, të zezë, ngjyrë ari, të kuqe dhe të gjelbër.
Të dyja këto pajisje do të dalin në Amerikën Latine duke filluar nga muaji tjetër. Ndërsa më vonë do të dalin në Evropë, Azi dhe Vendet e Ish Bashkimit Sovjetik. Çmimi do të ndryshojë sipas shteteve.
(Herë të lexuara: 192)
als_Latn als_Latn als_Latn als_Latn als_Latn